
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1393 


14 Νοεμβρίου 2000 


ΑΠΟΦΑΣΕΙ Σ 

Αριθ. Μ 3615.3/03/00 

Έγκριση Κανονισμού Σπουδών Σχολών Πλοιάρχων και Μη¬ 
χανικών (Π-Μ) των Ακαδημιών Εμπορικού Ναυτικού 
(Κ.Σ./ΑΕΝ). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. α) Το άρθρο 22 παρ. 3του Ν. 2638/98 «Οργάνωση και 
λειτουργία της Ναυτικής Εκπαίδευσης, μισθολογικές ρυθ¬ 
μίσεις για το προσωπικό αυτής και άλλες διατάξεις» (Α 
204). 

β) Την αριθμ. 5/18.9.2000 γνώμη του Συμβουλίου Ναυτι¬ 
κής Εκπαίδευσης (ΣΝΕ), σύμφωνα με το άρθρο 10 του Ν 
2638/98. 

γ) Την αρ. ΣΤΣ/33/96/9.10.96 απόφαση Πρωθυπουργού, 
Υπουργού Εθνικής Παιδείας και Θρησκευμάτων «Ορισμός 
αρμοδιοτήτων Υφυπουργού του ΥΠΕΠΘ» (ΦΕΚ937/Β/96). 

2. Ότι από τις διατάξεις αυτής της απόφασης δενπροκα- 
λείται δαπάνη σε βάρος του κρατικού προϋπολογισμού και 
του Κεφαλαίου Ναυτικής Εκπαίδευσης (ΚΝΕ), αποφασί¬ 
ζουμε: 

Εγκρίνουμε τον Κανονισμό Σπουδών των Ακαδημιών του 
Εμπορικού Ναυτικού Πλοιάρχων και Μηχανικών 
(Κ.Σ/Α.Ε.Ν) που επισυνάπτεται στην απόφαση αυτή, η 
ισχύςτης οποίας θα αρχίσει από το ακαδημαϊκό έτος 2000- 
2001. 

Η απόφαση αυτή μαζί με τον επισυναπτόμενο Κανονισμό 
να δημοσιευθούν στην εφημερίδα της Κυβερνήσεως. 

Πειραιάς, 27 Οκτωβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΦΙΛΙΠΠΟΣ ΠΕΤΣΑΛΝΙΚΟΣ ΧΡΗΣΤΟΣ ΠΑΠΟΥΤΣΗΣ 


ΚΑΝΟΝΙΣΜΟΣ ΣΠΟΥΔΩΝ ΑΈ.Ν 

ΑΡΘΡΟ 1 
ΓΕΝΙΚΑ 

1. Ακαδημαϊκό έτος ορίζεται το χρονικό διάστημα που αρ¬ 
χίζει την 1η Σεπτεμβρίου κάθε έτους και λήγει την 31η Αυ- 
γούστου του επομένου έτους. 


2. Διδακτικό έτος ορίζεται το χρονικό διάστημα που αρχί¬ 
ζει την 1η Σεπτεμβρίου και λήγει την 5η Ιουλίου του επομέ¬ 
νου έτους και περιλαμβάνει δύο διδακτικά εξάμηνα, από τα 
οποία το πρώτο ονομάζεται χειμερινό και το δεύτερο εαρι¬ 
νό. 

3. Εξεταστική περίοδος ορίζεται το χρονικό διάστημα κα¬ 
τά το οποίο διενεργούνται οι εξετάσεις οι οποίες πραγμα¬ 
τοποιούνται μετά το τέλος ή πριν την έναρξη του διδακτι¬ 
κού εξαμήνου. 

4. Προβλεπόμενες ώρες διδασκαλίας ανά εξάμηνο, μα¬ 
θήματος που διδάσκεται θεωρητικά ορίζονται οι ώρες που 
προκύπτουν ως γινόμενο των εβδομαδιαίων ωρών διδα¬ 
σκαλίας που ορίζονται στα ωρολόγια και αναλυτικά προ¬ 
γράμματα, επί τον αριθμό των εβδομάδων του εξαμήνου. 

Διάρκεια της ωριαίας διδασκαλίας ορίζεται σε σαράντα 
πέντε (45) λεπτά. 

5. Προβλεπόμενες ώρες ανά εξάμηνο, πρακτικής, φρο¬ 
ντιστηριακής, εργαστηριακής άσκησης ή άσκησης σε χώ¬ 
ρους εργασίας ορίζονται οι ώρες που προβλέπονται στα 
ωρολόγια και αναλυτικά προγράμματα. 

6. Θαλάσσια εκπαιδευτική περίοδος ορίζεται το χρονικό 
διάστημα κατά το οποίο ο σπουδαστής εκτελεί την πρακτι¬ 
κή άσκηση πάνω στο πλοίο (θαλάσσιο εκπαιδευτικό ταξίδι) 
και πραγματοποιείται κατά τη διάρκεια του ακαδημαϊκού 
έτους. Υπάρχουν δύο θαλάσσιες εκπαιδευτικές περίοδοι: 

α) Η πρώτη θαλάσσια εκπαιδευτική περίοδος περιλαμ¬ 
βάνει κατευθυνόμενη πρακτική άσκηση - εκπαίδευση σε 
πλοία και πραγματοποιείται από τους σπουδαστές μετά 
την επιτυχή ολοκλήρωση της φοίτησής τους στο Α διδακτι¬ 
κό εξάμηνο σπουδών. 

β) Η δεύτερη θαλάσσια εκπαιδευτική περίοδος περιλαμ¬ 
βάνει κατευθυνόμενη πρακτική άσκηση - εκπαίδευση σε 
πλοία και πραγματοποιείται από τους σπουδαστές μετά 
την επιτυχή ολοκλήρωση της φοίτησής τους στο Γ διδακτι¬ 
κό εξάμηνο σπουδών. 

7. Η φοίτηση στις ΑΈ.Ν. είναι υποχρεωτική. 

8. Σπουδαστής γίνεται πτυχιούχος μετά την παρέλευση 
της προβλεπόμενης χρονικής διάρκειας σπουδών, εφόσον: 

α) έχει παρακολουθήσει με επιτυχία όλα τα μαθήματα 
σύμφωνα με τις διατάξειςτου παρόντος Κανονισμού Σπου¬ 
δών β) έχει εγκριθεί η πτυχιακή του εργασία και γ) έχει πε¬ 
ρατώσει με επιτυχία τα θαλάσσια εκπαιδευτικά ταξίδια. 

9. Σπουδαστής που έχει εγγράφει και παρακολουθεί μα¬ 
θήματα σε Σχολή μιας ΑΈ.Ν. δεν μπορεί να είναι συγχρό¬ 
νως και σπουδαστής μιας άλλης Σχολής της ίδιας ή άλλης 
ΑΈ.Ν. ή άλλης Τριτοβάθμιας Σχολής. 

ΑΡΘΡΟ 2 
ΦΟΙΤΗΣΗ 

1. Η διάρκεια φοίτησης ορίζεται σε έξη διδακτικά εξάμη¬ 
να Α, Β, Γ, Δ, Ε, ΣΤ όπως φαίνονται παρακάτω: 

α) Τα Α, Β, και Ε διδακτικά εξάμηνα ,αρχίζουν την 1η 
Οκτωβρίου κάθε έτους και λήγουν την 31η Ιανουάριου του 
επόμενου έτους. 

β) Τα Γ, Δ και ΣΤ διδακτικά εξάμηνα αρχίζουν την 16η Φε¬ 
βρουάριου κάθε έτους και λήγουν την 7η Ιουνίου του ιδίου 
έτους. 

2. Σε περίπτωση που σε μία ή περισσότερες Α.Ε.Ν. η 
έναρξη διδακτικού εξαμήνου καθυστερήσει ή κατά τη διάρ- 
κειά του η εκπαίδευση διακοπεί για οποιοδήποτε λόγο, εί¬ 
ναι δυνατόν με απόφαση ΥΕΝ/ΔΕΚΝ, μετά από εισήγηση 
του Συμβουλίου της Α.Ε.Ν. που αντιμετωπίζει το πρόβλη¬ 
μα, να παραταθεί η διάρκεια του εξαμήνου και να μετατε- 
θείτοτέλοςτου καθώς καιοιημερομηνίεςτωνεξεταστικών 
περιόδων σε νέες κατάλληλες ημερομηνίες. 

3. Ένα μάθημα θεωρείται διδαγμένο όταν πραγματοποι¬ 
ήθηκαν τουλάχιστον το 85%τωνπροβλεπόμενων ωρών δι¬ 
δασκαλίας του. 

4. Ένα ενιαίο σύνολο πρακτικών, φροντιστηριακών, ερ¬ 
γαστηριακών ασκήσεων ή ασκήσεων σε χώρους εργασίας 
θεωρείται διδαγμένο όταν πραγματοποιήθηκαν τουλάχι¬ 
στον το 85% των προβλεπόμενων ωρών. 

5. Τα δύο θαλάσσια εκπαιδευτικά ταξίδια πραγματοποι¬ 
ούνται ως εξής: 

α) Το πρώτο θαλάσσιο εκπαιδευτικό ταξίδι (1η θαλάσσια 
εκπαιδευτική περίοδος), αρχίζει την 16η Φεβρουάριου και 
λήγει την 30η Σεπτεμβρίου του ιδίου έτους. 

β) Το δεύτερο θαλάσσιο εκπαιδευτικό ταξίδι (2η θαλάσ¬ 
σια εκπαιδευτική περίοδος), αρχίζει την 1η Ιουλίου και λή¬ 
γει την 15η Φεβρουάριου του επόμενου έτους. 

ΑΡΘΡΟ 3 
ΕΓΓΡΑΦΕΣ 

1. Πριν από την έναρξη κάθε εξαμήνου, οι σπουδαστές, 
πλην των νεοεισαγομένων, υποχρεούνται να υποβάλλουν 
σχετική αίτηση εγγραφής τους στη Σχολή. Κατ’ εξαίρεση 
είναι δυνατή η εγγραφή σπουδαστή και μετά την έναρξη 
του αντίστοιχου εξαμήνου σε χρόνο όχι μεγαλύτερο των 
πέντε (5) εργάσιμων ημερών, εάν ο σπουδαστής ήταν ναυ¬ 
τολογημένος. 

2. Οι σχετικές αιτήσεις εγγραφής γίνονται δεκτές με από¬ 
φαση του Διοικητή της Α.Ε.Ν. μετά από εισήγηση του Διευ¬ 
θυντή της Σχολής. 

3. Με απόφαση ΥΕΝ/ΔΕΚΝ, μετά από εισήγηση του Διευ¬ 
θυντή Σχολής, είναι δυνατή η εγγραφή σπουδαστή που 
ήταν ναυτολογημένος και μετά την παρέλευση του χρονι¬ 
κού διαστήματος των (5) εργάσιμων ημερών αλλά οπωσ¬ 
δήποτε όχι αργότερα από την συμπλήρωση του χρονικού 
διαστήματος που συνεπάγεται την απόρριψη του σπουδα¬ 
στή λόγω απουσιών. 

4. Σε όλες τις παραπάνω περιπτώσεις οι πραγματοποιη- 
θείσες ώρες μαθημάτων από την έναρξη του αντιστοίχου 
εξαμήνου μέχρι την εγγραφή του σπουδαστή, προσμε- 
τρώνται για την συμπλήρωση του επιτρεπόμενου ορίου 
απουσιών στον συγκεκριμένο σπουδαστή. 

5. Μη εγγραφή σπουδαστή, δικαιουμένου προς τούτο, 
δεν αναστέλλει την συμπλήρωση του ανωτάτου χρονικού 
ορίου παραμονής του στο ίδιο εξάμηνο. 


ΑΡΘΡΟ 4 

ΟΡΓΑΝΩΣΗ ΣΠΟΥΔΩΝ - ΠΡΟΓΡΑΜΜΑΤΑ - ΥΛΗ 
ΔΙΔΑΣΚΑΛΙΑΣ ΜΑΘΗΜΑΤΩΝ 

1. Οι σπουδές στις ΑΕΝ οργανώνονται με βάση το εξαμηνι¬ 
αίο μάθημα. Τα μαθήματα του προγράμματος σπουδών κά¬ 
θε σχολής είναι υποχρεωτικά για τους σπουδαστές. Κάθε μά¬ 
θημα, ανάλογα με τη φύση του, μπορεί να διδάσκεται μόνο 
θεωρητικά ή να περιλαμβάνει μόνο ασκήσεις ή μόνο πρακτι¬ 
κές εφαρμογές ή ακόμη και συνθετική εφαρμογή των γνώ¬ 
σεων ή να αποτελεί συνδυασμό των προηγουμένων. 

2. Οι διατιθέμενες για τα διδασκόμενα μαθήματα και ερ¬ 
γαστήρια εβδομαδιαίες ώρες διδασκαλίας καθώς και η 
αναλυτική ύλη κάθε μαθήματος καθορίζονται με απόφαση 
του Υπουργού Εμπορικής Ναυτιλίας (Υ.Ε.Ν.), μετά από ει¬ 
σήγηση του Συμβουλίου της Ναυτικής Εκπαίδευσης 
(Σ.Ν.Ε.).Με απόφαση Υ.Ε.Ν./ΔΕΚΝ μετά από εισήγηση του 
εκπαιδευτικού συμβουλίου της Σχολής μπορεί να διενερ- 
γούνται μαθήματα ενισχυτικής διδασκαλίας. 

3. Στη σύνταξη του εβδομαδιαίου προγράμματος διδα¬ 
σκαλίας ο Διευθυντής Σχολής πρέπει να καταμερίζει τις 
ώρες διδασκαλίας κάθε μαθήματος σε περισσότερες της 
μίας ημέρες, με εξαίρεση τα μαθήματα που δεν υπερβαί¬ 
νουν τις δύο ώρες εβδομαδιαίως και τα εργαστηριακά. 

4. Στις εργαστηριακές ασκήσεις και στις πρακτικές 
εφαρμογές οι σπουδαστές κατανέμονται με μέριμνα του 
Διευθυντή της Σχολής σε μικρότερες ομάδες των 6 έως 20 
ατόμων ανάλογα με τις θέσεις εργασίας και τη φύση του 
εργαστηρίου και γενικότερα της πρακτικής εφαρμογής. 

ΑΡΘΡΟ 5 

ΕΚΠΑΙΔΕΥΤΙΚΕΣ ΔΡΑΣΤΗΡΙΟΤΗΤΕΣ 

1. Οι εκπαιδευτικές δραστηριότητες που αναφέρονται 
στη συνέχεια αναπτύσσονται και εφαρμόζονται ανάλογα 
με τις ανάγκες κάθε μαθήματος. 

α. θεωρητική διδασκαλία νοείται η απαραίτητη εισαγω¬ 
γή για τον προσανατολισμό των σπουδαστών στις εφαρ¬ 
μογές. Έτσι η διδασκαλία εξελίσσεται σε χρονικό συσχετι¬ 
σμό με το πρόγραμμα ασκήσεων και εφαρμογών και η κα¬ 
τανόησή της ελέγχεται με τις σχετικές αξιολογήσεις. 

β. Ασκήσεις θεωρούνται οι γραπτές εφαρμογές που γί¬ 
νονται στη Σχολή με καθοδήγηση μέλους Ε.Π., με συνερ¬ 
γασία μεταξύ των σπουδαστών ή ατομικά. 

γ. Πρακτικές Εφαρμογές ορίζονται οι εφαρμογές στα ερ¬ 
γαστήρια με προκαθορισμένους χειρισμούς και διαδικα¬ 
σίες ή στον επαγγελματικό, βιομηχανικό ή ναυτικό χώρο, 
όπου επιδιώκεται η εξοικείωση με το ναυτικό περιβάλλον. 

δ. Συνθετική εφαρμογή γνώσεων, μεθόδων και διαδικα¬ 
σιών γίνεται σε ειδικά επιλεγμένα θέματα που αναθέτει ο 
καθηγητής στους σπουδαστές κατά ομάδες ή ατομικά. 

2. Ο καθηγητής, κατά τη διάρκεια του διδακτικού έτους 
ορίζει ημέρες και ώρες κατά τις οποίες δέχεται τους σπου¬ 
δαστές, γενικότερα αλλά και ειδικότερα αυτούς στους 
οποίους διδάσκει ή με τους οποίους συμμετέχει σε εκπαι¬ 
δευτική δραστηριότητα, και συζητά μαζί τους σχετικά με 
την εκπόνηση εργασιών τους καθοδηγεί και γενικότερα 
επιλύει τις απορίες τους ή παρέχει άλλες επεξηγήσεις, 
εκτός των ωρών μαθημάτων. 

3. Όλες οι παραπάνω δραστηριότητες επιτρέπουν τον 
διαρκή έλεγχο της προόδου των σπουδαστών αλλά και την 
συνειδητοποίηση αυτών στις επιδόσεις τους. 

ΑΡΘΡΟ 6 

ΕΚΠΑΙΔΕΥΤΙΚΑ ΚΕΙΜΕΝΑ 

1. Για την υποβοήθηση του διδακτικού έργου των Ακαδη- 

μιών Εμπορικού Ναυτικού (Α.Ε.Ν.) χορηγούνται στους 
σπουδαστές τους για κάθε μάθημα του προγράμματος 
σπουδών ένα τουλάχιστον διδακτικό βοήθημα που ανήκει 
σε μία από τις κατωτέρω κατηγορίες: 

α) Διδακτικά βιβλία Α.Ε.Ν. 

β) Διδακτικά βιβλία εκδόσεωςτου Ιδρύματος Ευγενίδου 
και Τριτοβάθμιων Εκπαιδευτικών Ιδρυμάτων. 

γ) Βιβλία από το ελεύθερο εμπόριο. 

δ) Διδακτικές σημειώσεις. 

ε) Άλλο διδακτικό υλικό. 

Ως μάθημα του προγράμματος σπουδών, για την εφαρ¬ 
μογή της παρούσης παραγράφου, νοείται ένα μεμονωμέ¬ 
νο μάθημα ή μία ενότητα μαθημάτων του προγράμματος 
σπουδών, τα οποία διδάσκονται σε διαφορετικά εξάμηνα 
σπουδών αλλά αναφέρονται στο ίδιο γνωστικό αντικείμε¬ 
νο. 

2. Για την προμήθεια των βιβλίων της προηγούμενης πα¬ 
ραγράφου αποφασίζει το ΥΕΝ/ΔΕΚΝ μετά από εισήγηση 
του διδάσκοντος/των διδασκόντων το οικείο μάθημα και 
τεκμηριωμένη πρόταση του Εκπαιδευτικού Συμβουλίου 
της Σχολής. Οι προτάσεις των Εκπαιδευτικών Συμβουλίων 
των Σχολών πρέπει να υποβάλλονται στο ΥΕΝ/ΔΕΚΝ στο 
τέλος κάθε διδακτικού έτους. 

3. Στις περιπτώσεις που τα βιβλία που διανέμονται δεν 
καλύπτουν κατά 100% την προβλεπόμενη ύλη, είναι δυνα¬ 
τή η συγγραφή και διανομή δακτυλογραφημένων συμπλη¬ 
ρωματικών σημειώσεων από τον διδάσκοντα. Οι συμπλη¬ 
ρωματικές σημειώσεις δεν αμείβονται. 

4. Τα μέλη του Ε.Π. που είναι επιφορτισμένα με εργαστη¬ 
ριακές πρακτικές ή φροντιστηριακές ασκήσεις υποχρεού- 
νται στα πλαίσια των καθηκόντωντους, να χορηγούν στους 
σπουδαστές φύλλα έργου ή ασκήσεων στα οποία θα προ¬ 
τάσσονται συνοπτικές οδηγίες για την επίλυση των συγκε¬ 
κριμένων ασκήσεων. 

ΑΡΘΡΟ 7 
ΕΠΙΣΚΕΨΕΙΣ 

1. Με σκοπό την καλύτερη κατάρτιση των σπουδαστών, 
η Διοίκηση κάθε Σχολής μετά από εισήγηση του Εκπαιδευ¬ 
τικού Συμβουλίου και σε συνεργασία με το Διευθυντή της 
Σχολής, σε ώρες που δεν παρεμποδίζεται, κατά το δυνατόν 
η εφαρμογή του προγράμματος εκπαίδευσης, προγραμ¬ 
ματίζει και οργανώνει εκπαιδευτικές και μορφωτικές επι¬ 
σκέψεις σε επιστημονικές και τεχνικές εγκαταστάσεις, 
ναυπηγεία, εργοστάσια, δεξαμενές, πλοία κ.λ.π. καθώς και 
ιστορικούς χώρους, μουσεία και άλλα Εκπαιδευτικά ιδρύ¬ 
ματα. Σε περίπτωση έκτακτης επίσκεψης δεν απαιτείται η 
εισήγηση του Εκπαιδευτικού Συμβουλίου. 

2. Εάν η πραγματοποίηση των ανωτέρω επισκέψεων 
απαιτεί οικονομικές επιβαρύνσεις πρέπει να ζητείται έγκαι¬ 
ρα η σχετική έγκριση από το ΥΕΝ/ΔΕΚΝ. 

3. Εάν η επίσκεψη πραγματοποιείται στα πλαίσια της δι¬ 
δασκαλίας συγκεκριμένου μαθήματος ή μαθημάτων, μη 
συμμετοχή σπουδαστή συνεπάγεται τον καταλογισμό 
απουσιών σύμφωνα με το πρόγραμμα επίσκεψης. 

ΑΡΘΡΟ 8 

ΠΡΟΑΓΩΓΙΚΕΣ ΚΑΙ ΑΠΟΛΥΤΗΡΙΕΣ ΕΞΕΤΑΣΕΙΣ 

-ΓΕΝΙΚΑ 

1. Όλες οι τελικές εξετάσεις είναι προαγωγικές ή απολυ¬ 
τήριες. 

2. Οι τελικές εξετάσεις γίνονται στη διάρκεια των εξετα¬ 
στικών περιόδων σύμφωνα με πρόγραμμα που καταρτίζε¬ 
ται με ευθύνη του Διευθυντή της Σχολής και συνυπογρά¬ 


φεται από τον Διοικητή της Α. Ε. Ν. Το πρόγραμμα εξετάσε¬ 
ων αναρτάται έγκαιρα στο πίνακα ανακοινώσεων της Σχο¬ 
λής. 

3. Οι εξεταστικές περίοδοι κατά τις οποίες γίνονται οι τε¬ 
λικές εξετάσεις των προηγουμένων παραγράφων είναι: 

α. ΦΕΒΡΟΥΑΡΙΟΥ που διαρκεί από την 1η μέχρι και την 
15η ημέρα του μηνάς και εξετάζονται: 

I) Οι σπουδαστές που έχουν εγγράφει στα Α, Β, ή Ε διδα¬ 
κτικά εξάμηνα κατά το τρέχον διδακτικό έτος, στα μαθή¬ 
ματα των εξαμήνων αυτών. 

II) Όλοι οι σπουδαστές που έχουν οφειλόμενα μαθήματα. 

β. ΜΑΡΤΙΟΥ που διαρκεί απάτην 1 η μέχρι καιτην 15η ημέ¬ 
ρα του μήνα και εξετάζονται μόνο οι σπουδαστές που 
έχουν εγγράφει στο Α διδακτικό εξάμηνο κατά το τρέχον 
διδακτικό έτος. 

γ. ΙΟΥΝΙΟΥ που διαρκεί από την 8η μέχρι και την τελευ¬ 
ταία εργάσιμη ημέρα του μήνα με δυνατότητα παράτασης, 
εάν κριθεί ότι οι ανάγκες της σχολής το επιβάλλουν, μέχρι 
τις πέντε (5) πρώτες εργάσιμες ημέρες του Ιουλίου και εξε¬ 
τάζονται: 

I) Οι σπουδαστές που έχουν εγγράφει στα Β, Γ, Δ, Ε και 
ΣΤ διδακτικά εξάμηνα κατά το τρέχον διδακτικό έτος στα 
μαθήματα των εξαμήνων αυτών. 

II) Όλοι οι σπουδαστές που έχουν οφειλόμενα μαθήματα. 

δ. ΣΕΠΤΕΜΒΡΙΟΥ που διαρκεί από την 1η μέχρι και την 

25η ημέρα του μήνα και εξετάζονται: 

I) Οι σπουδαστές που έχουν εγγράφει στα Γ, Δ, Ε και ΣΤ 
διδακτικά εξάμηνα κατά το προηγούμενο διδακτικό έτος 
στα μαθήματα των εξαμήνων αυτών. 

II) Όλοι οι σπουδαστές που έχουν οφειλόμενα μαθήματα. 

4. Οφειλόμενο μάθημα θεωρείται κάθε μάθημα διδακτι¬ 
κού εξαμήνου ενός ακαδημαϊκού έτους, στο οποίο ο σπου¬ 
δαστής έχει αποτύχει, από την ημέρα που ο σπουδαστής 
έχει εγγράφει και παρακολουθεί μαθήματα επόμενου δι¬ 
δακτικού εξαμήνου στο επόμενο ακαδημαϊκό έτος. 

ΑΡΘΡΟ 9 

ΑΝΑΠΛΗΡΩΤΕΣ ΚΑΘΗΓΗΤΕΣ ΠΡΟΑΓΩΓΙΚΩΝ 
ΚΑΙ ΑΠΟΛΥΤΗΡΙΩΝ ΕΞΕΤΑΣΕΩΝ 

1. Πριν από κάθε εξεταστική περίοδο, μετά από πρόταση 
του Διευθυντή Σχολής, το Εκπαιδευτικό Συμβούλιο ορίζει 
μεταξύ του εκπαιδευτικού προσωπικού της Σχολής, τους 
αναπληρωτές των εξεταστών καθηγητών για την περίπτω¬ 
ση προσωρινού ή οριστικού κωλύματόςτους, με τους οποί¬ 
ους διεξάγονται οι εξετάσεις.Σε περίπτωση κωλύματος 
εξεταστή καθηγητή, για τον οποίο από αντικειμενικούς λό¬ 
γους δεν είχε οριστεί αναπληρωτής εξεταστής ή στην πε¬ 
ρίπτωση κωλύματος τόσο του εξεταστή όσο και του ανα¬ 
πληρωτή καθηγητή, οι εξετάσεις του μαθήματος αναβάλ¬ 
λονται και πραγματοποιούνται σε χρόνο που προσδιορίζει 
ο Διοικητής μετά από εισήγηση του Διευθυντή Σχολής. 

2. Στα μαθήματα που εξετάζονται μόνο προφορικά ή και 
προφορικά την επιτροπή προφορικής εξέτασης και βαθ¬ 
μολόγησης αποτελούν, ο εξεταστής και ο αναπληρωτής 
καθηγητής, με ισοδύναμο ποσοστό βαθμολογίας ο καθέ¬ 
νας. 

ΑΡΘΡΟ 10 

ΔΙΑΚΟΠΗ ΚΑΙ ΑΚΥΡΩΣΗ ΕΞΕΤΑΣΕΩΝ 

1. Ο Διοικητής, μετά από εισήγηση του Διευθυντή της 
Σχολής, δύναται να διακόψει ή και να ακυρώσει τη γραπτή 
εξέταση ενός μαθήματος εάν διαπιστωθεί ότι αυτή γίνεται 
ή έγινε κατά τρόπο αντικανονικό ή μεροληπτικό. 

2. Στις περιπτώσεις αυτές ο Διοικητής με τον Διευθυντή 

της Σχολής συντάσσουν σχετικό πρακτικό στο οποίο κατα- 
χωρούνται όλα τα σχετικά στοιχεία και στο οποίο ορίζεται 
η επανάληψη της γραπτής εξέτασης την ίδια ή άλλη ημέρα. 

3. Ο Διοικητής ενημερώνει σχετικά το ΥΕΝ/ΔΕΚΝ με κα- 
τεπείγουσα αναφορά. 

ΑΡΘΡΟ 11 

ΘΕΜΑΤΑ ΓΡΑΠΤΩΝ ΕΞΕΤΑΣΕΩΝ 

1. Κατάτις προαγωγικές και απολυτήριες εξετάσεις ο αρ¬ 
μόδιος κατά μάθημα καθηγητής ορίζει τουλάχιστον τρία 
(3) θέματα κατά το δυνατόν ισοδύναμα ,με εξαίρεση εκεί¬ 
νων των μαθημάτων που απάτη φύση τους δεν μπορούν να 
δοθούν για ανάπτυξη περισσότερα από ένα (π.χ. Σχέδιο). 

2. Τα θέματα των γραπτών εξετάσεων που ορίσθηκαν 
από τον καθηγητή, καταχωρούνται σε ειδικό έντυπο που 
διανέμεται στους σπουδαστές. Αντίγραφα των θεμάτων 
όλων των εξεταστικών περιόδων υποβάλλονται στο 
ΥΕΝ/ΔΕΚΝ στο τέλος κάθε διδακτικού έτους. 

3. Η κόλλα διαγωνισμού πάνω δεξιά φέρει τη σφραγίδα 
της Σχολής και τη μονογραφή του Διοικητή και συμπληρώ¬ 
νεται από τους σπουδαστές με την αναγραφή των εξής 
στοιχείων: ονοματεπώνυμο, όνομα πατέρα, εξάμηνο, μά¬ 
θημα και ημερομηνία. 

4. Ως πρόχειρο χρησιμοποιείται η τελευταία σελίδα της 
κόλλας διαγωνισμού η οποία περιέχει πάνω στη μέση την 
ένδειξη ΠΡΟΧΕΙΡΟ. Δεν λαμβάνονται υπόψη για την αξιο¬ 
λόγηση του γραπτού οι σημειώσεις του πρόχειρου. 

5. Κατά την παράδοση των γραπτών διαγράφονται από 
τον επιτηρητή, τα κενά που υπάρχουν σε αυτά και μονο- 
γράφονται. Το έντυπο των θεμάτων παραδίδεται μαζί με το 
γραπτό. 

6. Μετά το τέλος της γραπτής εξέτασης, τα γραπτά πα- 
ραλαμβάνονται από τον αρμόδιο καθηγητή, ο οποίος εντός 
τριών ημερών τα βαθμολογεί και τα παραδίδει στο Διευθυ¬ 
ντή Σχολής με εμφανή, ολόγραφη και αριθμητική, ανεξίτη¬ 
λη και με τη μονογραφή του βαθμολογία στη πρώτη σελίδα 
του κάθε γραπτού. Η ανωτέρω βαθμολογία αποτελεί το 
βαθμό της γραπτής εξέτασης και δεν προσβάλλεται με έν¬ 
σταση. 

7. Τα γραπτά των εξετάσεων φυλάσσονται στο αρχείο 
του Διευθυντή Σχολής για ένα εξάμηνο και μετά καταστρέ- 
φονται. Ο σπουδαστής μπορεί να ζητήσει να συμβουλευτεί 
το γραπτό του εντός ενός μηνάς από την ανακοίνωση των 
αποτελεσμάτων και δικαιούται να λάβει γνώση του περιε¬ 
χομένου του γραπτού του από τον εξεταστή καθηγητή. Σε 
περίπτωση επίσημης καταγγελίας στη Διοίκηση ή στο Δι¬ 
ευθυντή της Σχολής σε βάρος καθηγητή για μεροληπτική 
ή αντικανονική βαθμολόγηση προαγωγικής ή απολυτηρίου 
γραπτής εξέτασης, ο έλεγχος του γραπτού και η διερεύνη- 
ση του όλου θέματος γίνεται από το εκπαιδευτικό Συμβού¬ 
λιο της Σχολής που ανήκει ο καθηγητής και το οποίο απο- 
φαίνεται περί του βάσιμου ή μη της καταγγελίας. 

ΑΡΘΡΟ 12 

ΔΙΑΔΙΚΑΣΙΑ ΕΞΕΤΑΣΕΩΝ 

1. Κατά τις γραπτές βαθμολογούμενες ασκήσεις και 
εφαρμογές και τις προαγωγικές και απολυτήριες εξετά¬ 
σεις η Διοίκηση της Α.Ε.Ν., με εισήγηση του Διευθυντή της 
Σχολής, λαμβάνει όλα τα κατάλληλα μέτρα για την από κά¬ 
θε πλευρά κανονική διεξαγωγή των εξετάσεων και την πρό¬ 
ληψη κάθε περίπτωσης αντικανονικής διεξαγωγής ή αντι¬ 
γραφής ή καταδολίευσης των εξετάσεων. 

2. Σε σπουδαστές που προσήλθαν στη αίθουσα εξετάσε¬ 


ων μετά την έναρξη διανομής των θεμάτων δεν επιτρέπεται 
η είσοδος, ούτε η συμμετοχή τους στην συγκεκριμένη εξέ¬ 
ταση. 

3. Κατά τη διάρκεια των εξετάσεων δεν επιτρέπεται 
στους σπουδαστές να αλληλοβοηθούνται ή να επικοινω¬ 
νούν με οποιονδήποτε και με οποιοδήποτε τρόπο και να 
χρησιμοποιούν βιβλία και βοηθήματα ή σημειώσεις οποι- 
ουδήποτε είδους εκτός από εκείνα που θα καθορίζονται 
κάθε φορά από τον εξεταστή καθηγητή. Μετά τη διανομή 
των θεμάτων δίνονται οι αναγκαίες επεξηγήσεις και διευ- 
κρινήσεις από τον εξεταστή καθηγητή προς όλους τους 
εξεταζόμενους σπουδαστές. 

4. Σπουδαστής ο οποίος καταλαμβάνεται να αντιγράφει 
ή να συνεννοείται ή παρεμποδίζει κατά οποιονδήποτε τρό¬ 
πο την ομαλή διεξαγωγή των εξετάσεων απομακρύνεται 
από την αίθουσα και το γραπτό του μηδενίζεται αφού ση¬ 
μειωθεί ο λόγος της αποπομπής και μονογραφηθεί από τον 
επιτηρητή που έκανε την διαπίστωση. 

5. Η διάρκεια επεξεργασίας των θεμάτων κατά την γρα¬ 
πτή εξέταση κάθε μαθήματος σε καμία περίπτωση δεν μπο¬ 
ρεί να υπερβεί τις τρεις διδακτικές ώρες. 

ΑΡΘΡΟ 13 

ΣΥΜΜΕΤΟΧΗ Ή ΑΠΟΥΣΙΑ ΣΠΟΥΔΑΣΤΩΝ 
ΑΠΟ ΤΙΣ ΕΞΕΤΑΣΕΙΣ 

1. Στις προαγωγικές και απολυτήριες εξετάσεις συμμε¬ 
τέχουν όλοι οι σπουδαστές που έχουν το δικαίωμα. 

2. Σπουδαστής ο οποίος απουσιάζει από τη εξέταση μα¬ 
θήματος, για οποιοδήποτε λόγο, δεν βαθμολογείται και 
προσέρχεται σε επόμενη ή επόμενες εξεταστικές περιό¬ 
δους εφόσον έχει το δικαίωμα σύμφωνα με τις ρυθμίσεις 
του Κανονισμού αυτού. 

ΑΡΘΡΟ 14 
ΒΑΘΜΟΛΟΓΙΑ 

1. Η βαθμολογία σε όλα τα μαθήματα εκφράζεται με την 
αριθμητική κλίμακα: μηδέν (0) έως δέκα (10), με βάση επι¬ 
τυχίας τον βαθμό πέντε (5). 

2. Ο χαρακτηρισμός της επίδοσης των σπουδαστών κα¬ 
τά μάθημα καθορίζεται ως εξής: 

Από 0 - 4,9 «Ανεπαρκής» 

Από 5 - 6,9 «Καλή» 

Από 7 - 8,4 «Λίαν καλή» 

Από 8,5 -10 «Άριστη» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέριας μονάδας. Πο¬ 
σοστό των πέντε εκατοστών μονάδας (0,05) στρογγυλεύε¬ 
ται στο επόμενο δέκατο της μονάδος. 

ΑΡΘΡΟ 15 

ΑΞΙΟΛΟΓΗΣΗ ΣΠΟΥΔΑΣΤΙΚΗΣ ΠΡΟΣΠΑΘΕΙΑΣ 
(ΒΑΘΜΟΣ ΠΡΟΟΔΟΥ) 

1. Στο τέλος κάθε εξαμήνου κάθε καθηγητής παραδίδει 
εγκαίρως στο Διευθυντή της Σχολής για κάθε σπουδαστή 
το βαθμό προόδου του εξαμήνου που πέρασε, ο οποίος 
προκύπτει από την αξιολόγηση του σπουδαστή. 

2. Οι παραπάνω βαθμολογίες αναρτώνται έγκαιρα στον 
πίνακα ανακοινώσεων για ενημέρωση των σπουδαστών. 

3. Ο βαθμός προόδου του σπουδαστή για κάθε μάθημα 
εξάγεται από την επίδοσή του καθ’ όλη τη διάρκεια του εξα¬ 
μήνου και προκύπτει από ατομικές ή συλλογικές εργασίες 
που εκπονούνται από τους σπουδαστές, επίδοση σε εργα¬ 
στηριακές ασκήσεις ή από μία τουλάχιστον γραπτή εξέτα¬ 
ση ανάλογα με τη φύση του μαθήματος. 

ΑΡΘΡΟ 16 

ΕΞΕΤΑΣΗ ΜΑΘΗΜΑΤΩΝ ΠΟΥ ΑΠΟΤΕΛΟΥΝ 
Ή ΠΕΡΙΕΧΟΥΝ ΠΡΑΚΤΙΚΕΣ ΕΦΑΡΜΟΓΕΣ 

1. Τα μαθήματα των οποίων δεν είναι δυνατή η εξέταση 
με το συνήθη γραπτό τρόπο εξετάζονται κατά τις προαγω- 
γικές και απολυτήριες εξετάσεις πρακτικά (συμπεριλαμβα- 
νομένης και της προφορικής εξέτασης) ή γραπτά και πρα¬ 
κτικά κατά τρόπο που ορίζεται για κάθε μάθημα του ανα¬ 
λυτικού προγράμματος. Για τα μαθήματα αυτά βαθμό 
τελικής επίδοσης αποτελεί η βαθμολογία της παραπάνω 
πρακτικής εξέτασης ή προκειμένου περί γραπτής και πρα¬ 
κτικής εξέτασης, ο μέσος όρος των βαθμολογιών των δύο 
τούτων εξετάσεων εκτός αν ορίζεται διαφορετικά στα ωρο¬ 
λόγια και αναλυτικά προγράμματα. 

2. Η πρακτική εξέταση των παραπάνω μαθημάτων γίνεται 
κατά μικρές ομάδες σπουδαστών. 

3. Προκειμένου για μαθήματα που διδάσκονται κατά το 
εξάμηνο στους τομείς πρακτικής εκπαίδευσης και εφαρ¬ 
μογών ως τελικός βαθμός επίδοσης λαμβάνεται, είτε ο μέ¬ 
σος όρος των βαθμών εξετάσεων των επιμέρους ενοτή¬ 
των, είτε ο βαθμός που προκύπτει από μία τελική πρακτική 
εξέταση ή συνδυασμός των δύο. 

ΑΡΘΡΟ 17 
ΤΕΛΙΚΗ ΕΠΙΔΟΣΗ 

1. Τελική επίδοση κάθε μαθήματος αποτελεί ο μέσος 
όρος της βαθμολογίας της τελικής εξέτασης και του βαθ¬ 
μού προόδου του εξαμήνου της παραγράφου 1 του άρ¬ 
θρου 15 του παρόντος. 

2. Βάση επιτυχίας κάθε μαθήματος αποτελεί ο βαθμός 
πέντε (5). 

3. Στο τέλος κάθε εξεταστικής περιόδου συντάσσεται 
συγκεντρωτικός πίνακας τελικής επίδοσης (τελικών απο¬ 
τελεσμάτων) όλων των μαθημάτων του εξαμήνου, τον 
οποίο υπογράφουν ο Διευθυντής Σχολής και ο Διοικητής. 
Ο συγκεντρωτικός πίνακας τελικής επίδοσης υποβάλλεται 
στο ΥΕΝ/ΔΕΚΝ. 

4. Η γενική επίδοση κάθε σπουδαστή προσδιορίζεται από 
το μέσο όρο της τελικής επίδοσης των μαθημάτων όλων 
των εξαμήνων και καθορίζεται όπως στην παρ.1 του άρ¬ 
θρου 14 του παρόντος. 

ΑΡΘΡΟ 18 

ΑΠΟΠΟΙΗΣΗ ΒΑΘΜΟΥ ΠΡΟΟΔΟΥ 

1. Σπουδαστής ο οποίος επιθυμεί να αποποιηθεί το βαθ¬ 
μό προόδου, σε οφειλόμενα μαθήματα υποβάλλει δήλωση 
τουλάχιστον 10 ημέρες πριν από την έναρξη της εξεταστι¬ 
κής περιόδου προσδιορίζοντας το μάθημα ή τα μαθήματα 
στα οποία επιθυμεί την αποποίηση. Ο σπουδαστής έχει δι¬ 
καίωμα να αποποιηθεί το βαθμό προόδου σε οκτώ(8)συνο- 
λικά οφειλόμενα μαθήματα μέχρι την απόκτηση του πτυχί¬ 
ου του. 

2. Η αποποίηση του βαθμού προόδου γίνεται μία φορά 
και συνεπάγεται την οριστική απώλεια αυτού. 

3. Στην περίπτωση της αποποίησης ως βαθμός του μα¬ 
θήματος λαμβάνεται ο βαθμός της τελικής γραπτής εξέτα- 
σης. 

ΑΡΘΡΟ 19 

ΠΡΟΟΔΟΣ ΣΠΟΥΔΑΣΤΩΝ 

1. Οι νεοεισαγόμενοι στις Α.Ε.Ν. σπουδαστές εγγράφο- 
νται στο Α' εξάμηνο. 

2. Το πρώτο θαλάσσιο εκπαιδευτικό ταξίδι εκτελούν όλοι 
οι σπουδαστές 


α) που περάτωσαν επιτυχώς τα μαθήματα του Α εξαμή¬ 
νου ή υστέρησαν σε τρία (3) από αυτά κατ’ ανώτατο όριο 

β) που περάτωσαν επιτυχώς το βασικό κύκλο σπουδών 
σύμφωνα με το Κανονισμό Εκπαίδευσης των Σχολών Σω¬ 
στικών και Πυροσβεστικών Μέσων. 

3. Σπουδαστής του Α εξαμήνου που είχε ανεπαρκή επί¬ 
δοση σε τέσσερα (4) ή περισσότερα μαθήματα επαναφοι- 
τά στο ίδιο εξάμηνο μόνο στα μαθήματα που υστέρησε, 
διατηρώντας την επίδοσή του στα υπόλοιπα. 

4. Σπουδαστής του Γ εξαμήνου που υστέρησε σε πέντε 
(5) ή περισσότερα μαθήματα των Β και Γ εξαμήνων συμπε¬ 
ριλαμβανομένων και των οφειλομένων μαθημάτων του Α 
εξαμήνου επαναφοιτά στα εξαμηνιαία μαθήματα του Β και 
Γ εξαμήνου που υστέρησε. Σπουδαστής που υποχρεούται 
να επαναφοιτήσει στο ίδιο εξάμηνο επειδή υστέρησε σε 
ένα μόνο μάθημα του εξαμήνου αυτού, απαλλάσσεται της 
παρακολούθησης και προσέρχεται μόνο στις τελικές εξε¬ 
τάσεις. Στην περίπτωση αυτή βαθμός του μαθήματος λαμ- 
βάνεται ο βαθμός της τελικής γραπτής εξέτασης. 

5. Το δεύτερο θαλάσσιο εκπαιδευτικό ταξίδι εκτελούν 
όλοι οι σπουδαστές που περάτωσαν επιτυχώς το Γ εξάμη¬ 
νο ή υστέρησαν μέχρι τέσσερα (4) κατ’ ανώτατο όριο εξα¬ 
μηνιαία μαθήματα Β και Γ εξαμήνων συμπεριλαμβανομέ¬ 
νων και των οφειλομένων μαθημάτωντου Α εξαμήνου. 

6. Στο Β ή Δ εξάμηνο εγγράφονται οι σπουδαστές που πε¬ 
ράτωσαν επιτυχώς το πρώτο ή δεύτερο αντίστοιχα θαλάσ¬ 
σιο εκπαιδευτικό ταξίδι. 

7. Στο Γ και ΣΤ εξάμηνο εγγράφονται οι σπουδαστές που 
παρακολούθησαντο Β ή Ε εξάμηνο αντίστοιχα εφόσον δεν 
απερρίφθησαν λόγω υπέρβασης του ανώτατου ορίου 
απουσιών. 

8. Στο Ε εξάμηνο εγγράφονται όλοι οι σπουδαστές που 
παρακολούθησαν το Δ εξάμηνο μόνο εφόσον δεν απερρί¬ 
φθησαν λόγω υπερβάσηςτου ανωτάτου ορίου απουσιών. 

Σπουδαστής που υστέρησε σε μαθήματα του Δ εξαμή¬ 
νου, προσέρχεται στις επόμενες εξεταστικές περιόδους. 

9. Τελειόφοιτος σπουδαστής μπορεί να προσέλθει στις 
εξεταστικές περιόδους των τριών επομένων ακαδημαϊκών 
ετών μετά το ακαδημαϊκό έτος που φοίτησε στο ΣΤ εξάμη¬ 
νο και σε όσα μαθήματα υστέρησε. 

10. Σπουδαστής δικαιούται να φοιτήσει στο ίδιο εξάμηνο 
μόνο δύο ακαδημαϊκά έτη. Σε περίπτωση αποτυχίας του 
δύο φορές στο ίδιο εξάμηνο διαγράφεται οριστικά από τη 
σχολή. Με αιτιολογημένη απόφαση του Υπουργού και 
ύστερα από γνώμη του Συμβουλίου της οικείας ΑΕΝ, ο 
σπουδαστής μπορεί να μη διαγράφει και να του επιτραπεί 
να συνεχίσει τις σπουδές του, εφόσον υπάρχει σπουδαίος 
λόγος. Η συνολική διάρκεια φοίτησης στα διδακτικά εξά¬ 
μηνα δεν μπορεί να υπερβαίνει συνολικά τα έξι (6) ακαδη¬ 
μαϊκά έτη. 

11. Σπουδαστής που δεν εκτέλεσε επιτυχώς το πρώτο ή 
δεύτερο θαλάσσιο εκπαιδευτικό ταξίδι, υποχρεούται νατό 
εκτελέσει εκ νέου αμέσως μετά την ανακοίνωση των απο¬ 
τελεσμάτων αξιολόγησης του ταξιδιού αυτού. 

12. Σπουδαστής δικαιούται να εκτελέσει κάθε θαλάσσιο 
εκπαιδευτικό ταξίδι μόνο δύο φορές. Σε περίπτωση κατά 
την οποία αποτύχει για δεύτερη φορά στην εκτέλεση του 
ιδίου εκπαιδευτικού ταξιδιού διαγράφεται οριστικά από 
την σχολή. 

13. Βαθμός προόδου των οφειλομένων μαθημάτων για 
τον προσδιορισμό της τελικής επίδοσης του άρθρου 15 
του παρόντος αποτελεί αυτός του εξαμήνου που παρακο¬ 
λούθησε τα αντίστοιχα μαθήματα ο σπουδαστής. 

ΑΡΘΡΟ 20 

ΔΙΔΑΣΚΑΛΙΑ ΑΓΓΛΙΚΗΣ ΓΛΩΣΣΑΣ 

1. Το μάθημα της Αγγλικής γλώσσας διδάσκεται σε όλα 
τα εξάμηνα ως ακολούθως: 

Α’ Εξάμηνο Αγγλικά I 

Β’ Εξάμηνο Αγγλικά II 

Γ’ Εξάμηνο Αγγλικά III 

Δ’ Εξάμηνο Αγγλικά IV 

Ε’ Εξάμηνο Αγγλικά V 

ΣΤ’ Εξάμηνο Ορολογία 

2. Ως καταληκτικό επίπεδο γνώσεων ορίζεται για τις ΑΕΝ 
Πλοιάρχων το Μέσο III (υρρθπηίθπτίθάΐαίθ) και για τις ΑΕΝ 
Μηχανικώντο ΜέσοΙΙ (ίπΐθΓπίθάίαΐΘ). 

3. Η διδακτέα ύλη κάθε εξαμήνου καθορίζεται στα ωρο¬ 
λόγια και αναλυτικά προγράμματα τα οποία κατανέμουν 
τις παρεχόμενες ώρες του προγράμματος. 

4. Οι σπουδαστές που εγγράφονται για πρώτη φορά υπο¬ 
βάλλονται σε κατατακτήριες εξετάσεις, σύμφωνα με τα 
αποτελέσματα των οποίων είτε υποχρεούται να παρακο¬ 
λουθήσουν το μάθημα των Αγγλικών είτε να απαλλαγούν 
της παρακολούθησης. 

5. Σπουδαστής ο οποίος, σύμφωνα με τα αποτελέσματα 
των κατατακτηρίων εξετάσεων, έχει γνώσεις επομένου επι¬ 
πέδου από αυτό που διδάσκεται στο Α' εξάμηνο απαλλάσσε¬ 
ται της παρακολούθησης. Ο σπουδαστής αυτός αρχίζει να 
παρακολουθείτο μάθημα των Αγγλικών από το Β’ εξάμηνο. 

6. Σπουδαστής ο οποίος έχει άριστη γνώση της Αγγλικής 
γλώσσας δεν υποβάλλεται σε κατατακτήριες εξετάσεις και 
απαλλάσσεται της παρακολούθησης του μαθήματος των 
Αγγλικών όλων των εξαμήνων εκτός του ΣΤ το οποίο παρα¬ 
κολουθεί υποχρεωτικά. Άριστη γνώση της Αγγλικής γλώσ¬ 
σας θεωρείται αυτή η οποία αποδεικνύεται από τίτλο σπου¬ 
δών επιπέδου ΡΐΌίίοίθηογ (Οαπιόηάρθ - Μίοάίραη). Σπου¬ 
δαστής που κατέχει ΟαηιΙοπάρθ Ρίτεΐ Οθάίίίοεΐθ ή Μίοάίραη 
ΟθΓΐίίίθ3ΐθ οί οοπιρθΐθηογ δεν υποβάλλεται σε κατατακτή¬ 
ριες εξετάσεις και απαλλάσσεται της παρακολούθησης 
του μαθήματος των Αγγλικών όλων των εξαμήνων εκτός 
του Ε και ΣΤ τα οποία παρακολουθεί υποχρεωτικά 

7. Ο σπουδαστής, που έχει απαλλαγεί της παρακολού¬ 
θησης, σύμφωνα με τις παρ. 5 και 6, υποχρεούται να προ¬ 
σέρχεται στις τελικές εξετάσεις του μαθήματος και να εξε¬ 
τάζεται γραπτά. Ο βαθμός της κατά τα πιο πάνω γραπτής 
εξέτασης αποτελείτο βαθμό τελικής επίδοσης στο μάθημα 
της Αγγλικής γλώσσας. Μη προσέλευση του σπουδαστή 
στις εξετάσεις καθώς και απόρριψή του επιφέρει, άρση της 
απαλλαγής παρακολούθησης. 

8. Το μάθημα των Αγγλικών εξετάζεται και αναγράφεται 
στο μητρώο για κάθε εξάμηνο όπως και τα υπόλοιπα μαθή¬ 
ματα του προγράμματος σπουδών. Όσοι σπουδαστές 
αποτυγχάνουν στις προαγωγικές εξετάσεις προσέρχονται 
υποχρεωτικά σε επανεξέταση στις επόμενες εξεταστικές 
περιόδους όπως και για τα υπόλοιπα μαθήματα. 

9. Σε κάθε τμήμα αγγλικής γλώσσας ο αριθμός των 
σπουδαστών δεν επιτρέπεται να είναι μεγαλύτερος των εί¬ 
κοσι. Υπέρβαση του ανωτέρου ορίου επιτρέπεται έως και 5 
σπουδαστές. 

10. Κατόπιν εγκρίσεως των αρμοδίων Διευθύνσεων του 
Υ.Ε.Ν είναι δυνατή η πραγματοποίηση πρόσθετων ωρών 
διδασκαλίας. 

ΑΡΘΡΟ 21 

ΕΠΙΔΡΑΣΗ ΑΠΟΥΣΙΩΝ 

1. Σπουδαστής που κατά τη διάρκεια εξαμήνου απουσιά¬ 
ζει για οιονδήποτε λόγο από τα μαθήματα και υπερβεί το 


όριο του 15% των ωρών διδασκαλίας που προβλέπονται 
από τα εβδομαδιαία και αναλυτικά προγράμματα θεωρεί¬ 
ται ότι δεν έχει διδαχθεί επαρκώς τα μαθήματα αυτού του 
εξαμήνου και απορρίπτεται. Αν μεν έχει γραφτεί για πρώτη 
φορά στο εξάμηνο έχει δικαίωμα να υποβάλλει αίτηση επα- 
ναφοίτησης στο ίδιο εξάμηνο στο αμέσως επόμενο ακαδη¬ 
μαϊκό έτος, αν δε έχει επαναφοιτήσει στο ίδιο εξάμηνο για 
οποιοδήποτε λόγο, διαγράφεται από τη Σχολή. 

2. Η απόρριψη ή διαγραφή σπουδαστή γίνεται μετά την 
συμπλήρωση του ανώτατου επιτρεπομένου ορίου απου¬ 
σιών με ευθύνη του Διευθυντή Σχολής. 

Με την έκδοση της απόφασης απόρριψης ή διαγραφής 
διακόπτεται η φοίτηση του σπουδαστή. 

3. Δεν λαμβάνονται υπόψη απουσίες που πραγματοποι¬ 
ούνται κατά την διάρκεια εκτέλεσης διατεταγμένης υπηρε¬ 
σίας σύμφωνα με τον ΕΚ/Α.Ε.Ν. 

ΑΡΘΡΟ 22 

ΕΚΠΑΙΔΕΥΤΙΚΑ ΤΑΞΙΔΙΑ 

1. Κατάτηδιάρκειατης 1ης θαλάσσιας εκπαιδευτικής πε¬ 
ριόδου ο σπουδαστής υποχρεούται να πραγματοποιήσει 
εκπαιδευτικό ταξίδι διάρκειας 5-6 μηνών και κατά τη διάρ¬ 
κεια της 2ης θαλάσσιας εκπαιδευτικής περιόδου εκπαι¬ 
δευτικό ταξίδι διάρκειας 6-7 μηνών με την προϋπόθεση ότι 
η συνολική διάρκεια και των δύο εκπαιδευτικών ταξιδιών 
δεν θα είναι μικρότερη των δώδεκα (12) μηνών. Σπουδα¬ 
στής που για οποιοδήποτε λόγο δεν ολοκλήρωσε το ανω¬ 
τέρω καθοριζόμενο θαλάσσιο εκπαιδευτικό ταξίδι κατάτην 
Α ή Β θαλάσσια εκπαιδευτική περίοδο, δύναται να εγγρά¬ 
φει στο Β ή Δ εξάμηνο, εφόσον το εκπαιδευτικό ταξίδι που 
πραγματοποίησε υπολείπεται του κατώτατου επιτρεπόμε¬ 
νου ορίου του πρώτου εκπαιδευτικού ταξιδιού ή του συνό¬ 
λου του κατώτατου επιτρεπόμενου ορίου του πρώτου και 
δεύτερου εκπαιδευτικού ταξιδιού αντίστοιχα κατά ποσο¬ 
στό ανάλογο του ορίου απουσιών της παρ. 1 του άρθρου 
21 του παρόντος Κανονισμού, με την προϋπόθεση ότι πριν 
την απόκτηση του Διπλώματος θα συμπληρώσει το προ- 
βλεπόμενο ανωτέρω συνολικό θαλάσσιο εκπαιδευτικό τα¬ 
ξίδι των 12 μηνών. Σε περίπτωση μη εκτέλεσης θαλάσσιου 
εκπαιδευτικού ταξιδιού πέραν του παραπάνω ορίου, είναι 
δυνατή η εγγραφή του σπουδαστή στο Β ή Δ εξάμηνο αντί¬ 
στοιχα, μόνο μετά από εισήγηση της υπηρεσίας και αιτιο¬ 
λογημένη απόφαση του Υ.Ε.Ν., εφόσον αποδεδειγμένα 
συντρέχουν λόγοι ανωτέρας βίας ή άλλοι σοβαροί λόγοι 
που δικαιολογούν την κατ’ εξαίρεση εγγραφή. 

2. Κατά την διάρκεια κάθε εκπαιδευτικού ταξιδιού ο 
σπουδαστής συμπληρώνει: 

α. ειδικό εγχειρίδιο κατευθυνόμενης εκπαίδευσης επί 
πλοίου και 

β. ημερολόγιο απασχόλησης 

3. Ο υπεύθυνος Αξ/κός γέφυρας ή μηχανής του πλοίου, 
που είχε αναλάβει την εκπαίδευση του σπουδαστή συ¬ 
ντάσσει σχετική έκθεση της εν γένει επίδοσής του θεωρη¬ 
μένη από τον πλοίαρχο, την οποία αποστέλλει στη σχολή 
όπου φοιτά ο σπουδαστής. 

4. Ο σπουδαστής που περάτωσε το εκπαιδευτικό ταξίδι 
προσκομίζει στη Σχολή πριν την εγγραφή του στο Β ή Δ 
εξάμηνο το ειδικό εγχειρίδιο κατευθυνόμενης εκπαίδευ¬ 
σης επί πλοίου, πλήρως συμπληρωμένο καθώς και το ημε¬ 
ρολόγιο απασχόλησης όπου, ενώπιον επιτροπής αποτε- 
λούμενης από δύο καθηγητές ναυτικών μαθημάτων της ει¬ 
δικότητάς του, υποστηρίζει προφορικά υπό τύπου 
συνέντευξης, τις εργασίες που εκτέλεσε επί του πλοίου. 

Σε περίπτωση που δεν υπηρετεί στη Σχολή επαρκής 

αριθμός μονίμων καθηγητών ναυτικών μαθημάτων ειδικό¬ 
τητας του σπουδαστή, δύναται να συμμετέχουν στην Επι¬ 
τροπή Εκπαιδευτικοί Συνεργάτες α' βαθμίδας ναυτικών μα¬ 
θημάτων. 

5. Η πιο πάνω επιτροπή μετά τη συνέντευξη με τον σπου¬ 
δαστή και αφού λάβει υπόψη της την έκθεση του υπεύθυ¬ 
νου για την εκπαίδευση Αξιωματικού γέφυρας ή μηχανής 
αποφαίνεται εάν η εκτέλεση του ταξιδιού ήταν επιτυχής ή 
ανεπιτυχής συντάσσοντας σχετικό πρακτικό. 

6. Οι συνεδριάσεις της επιτροπής καθώς επίσης και τα 
σχετικά πρακτικά ολοκληρώνονται οπωσδήποτε πριν από 
την έναρξη του αντίστοιχου εξαμήνου. 

Στις περιπτώσεις εκπρόθεσμης εγγραφής του άρθρου 3 
του παρόντος η παραπάνω επιτροπή συνέρχεται εντός πέ¬ 
ντε (5) το αργότερο ημερών από τη έναρξη του εξαμήνου. 

7. Εάν το εκπαιδευτικό ταξίδι κριθεί ανεπιτυχές ο σπου¬ 
δαστής υποχρεούται στην επανεκτέλεσή του και αποκλεί¬ 
εται των μαθημάτων του επόμενου εξαμήνου. Η επανεκτέ- 
λεση του εκπαιδευτικού ταξιδιού γίνεται μέσα στα όρια που 
καθορίζονται από τον παρόντα Κανονισμό. 

8. Σπουδαστής που δεν επανεκτέλεσε με επιτυχία μέχρι 
την έναρξη του επόμενου εξαμήνου το θαλάσσιο εκπαι¬ 
δευτικό ταξίδι διαγράφεται οριστικά από τη σχολή. 

ΑΡΘΡΟ 23 
ΠΤΥΧΙΑΚΗ ΕΡΓΑΣΙΑ 

1. Κάθε σπουδαστής είναι υποχρεωμένος να εκπονήσει 
πτυχιακή εργασία σε θέμα των γνωστικών αντικειμένωντης 
ειδικότητάς του. 

2. Οι καθηγητές προτείνουν θέματα πτυχιακής εργασίας 
τα οποία αφού τεθούν υπόψη του Εκπαιδευτικού Συμβου¬ 
λίου ανακοινώνονται έγκαιρα στους σπουδαστές κατά την 
διάρκεια του Δ εξαμήνου. Το θέμα της πτυχιακής εργασίας 
επιλέγεται από τους σπουδαστές σε συνεννόηση με τους 
καθηγητές. Πτυχιακή εργασία μπορεί να ανατεθεί και σε 
ομάδα δύο ή τριών σπουδαστών. 

Ο καθηγητής του οποίου έχει επιλεγεί θέμα παρακολου¬ 
θεί και επιβλέπει την εκπόνηση της εργασίας. 

3. Η παρουσίαση και υποστήριξη της πτυχιακής εργα¬ 
σίας γίνεται ενώπιον επιτροπής κατά τη διάρκεια όλων των 
εξεταστικών περιόδων. 

Προκειμένου για σπουδαστές, οι οποίοι έχουν προαχθεί 
σε όλα τα μαθήματα, η παρουσίαση και υποστήριξη της 
πτυχιακής εργασίας μπορεί να γίνει και εκτός εξεταστικών 
περιόδων μια φορά κάθε μήνα εντός του διδακτικού έτους, 
αποκλειόμενης όμως της παρουσίασης της ίδιας πτυχια¬ 
κής εργασίας σε διάστημα μικρότερο των δύο μηνών. Οι 
ημερομηνίες εξετάσεων καθώς και οι προθεσμίες υποβο¬ 
λής σχετικών αιτήσεων, καθορίζονται από τη Σχολή. 

Την παρουσίαση και υποστήριξη αυτή μπορούν να παρα¬ 
κολουθήσουν όλα τα μέλη του εκπαιδευτικού Συμβουλίου 
και οι σπουδαστές της Σχολής. 

4. Σπουδαστής που επιθυμεί να υποστηρίξει την εργασία 
του, υποβάλλει αίτηση πριν από την εξεταστική περίοδο 
συνοδευόμενη από τέσσερα (4) αντίγραφα της πτυχιακής 
εργασίας θεωρημένη από τον διευθύνοντα καθηγητή με 
την ένδειξη ότι είναι ολοκληρωμένη. 

5. Η Επιτροπή της παραγράφου 3 του παρόντος απαρτί¬ 
ζεται από τον καθηγητή που διευθύνει την εκπόνηση της 
εργασίας και δύο ακόμη καθηγητές της ίδιας ή συναφούς 
με το θέμα ειδικότητας που ορίζεται από το εκπαιδευτικό 
συμβούλιο. 

6. Η επιτροπή αποφαίνεται κατά πλειοψηφία αν η εργα¬ 
σία και παρουσίασή της ήταν: 


- ανεπαρκής 

- ικανοποιητική 

- ιδιαίτερα ικανοποιητική 

- διακεκριμένη 

7. Σπουδαστής για να λάβει το δίπλωμά του πρέπει η πτυ¬ 
χιακή του εργασία και η υποστήριξή της να κριθεί τουλάχι¬ 
στον «ικανοποιητική». 

Σε περίπτωση που η εργασία και η υποστήριξή της κρι- 
θούν «ανεπαρκής» ο σπουδαστής υποχρεούται να εκπονή¬ 
σει, και υποστηρίξει ικανοποιητικώς σε επόμενη εξεταστι¬ 
κή περίοδο νέα πτυχιακή εργασία στο ίδιο θέμα και μέσα 
στα χρονικά όρια που καθορίζονται στη παράγραφο 9 του 
άρθρου 19 του παρόντος κανονισμού. 

ΑΡΘΡΟ 24 
ΒΡΑΒΕΙΑ 

1. Στους απόφοιτους σπουδαστές που αριστεύουν κατά 
την εξεταστική περίοδο Ιουνίου και Σεπτεμβρίου του τρέ¬ 
χοντος έτους απονέμονται βραβεία. 

Ο αριθμός των σπουδαστών που θα βραβευθεί, το είδος 
των βραβείων και κάθε άλλη λεπτομέρεια ρυθμίζεται με 
απόφαση του ΥΕΝ/ΔΕΚΝ. 

2. Για την προμήθεια των βραβείων αυτών γίνονται δεκτά 
ποσά που χορηγούνται και από δωρητές. 

3. Τα βραβεία είναι χρήσιμα αντικείμενα (εξάντες, διό¬ 
φθαλμα, στιγμόμετρα, βιβλία κ.λπ.) που αγοράζονται από 
επιτροπή που ορίζεται με απόφαση του ΥΕΝ/ΔΕΚΝ. Στα 
βραβεία μπορεί να γράφεται ή να χαράσσεται το ονοματε¬ 
πώνυμο και η Σχολή του σπουδαστή. 

Επίσης είναι δυνατόν να απονέμεται σχετικό Δίπλωμα. 

4. Δύναται με την ίδια απόφαση της παραγράφου 1 να 
επεκτείνεται η βράβευση και σε μη αποφοίτους σπουδα¬ 
στές. 

ΑΡΘΡΟ 25 
ΒΙΒΛΙΑ 

1. Τα βιβλία που απαιτούνται κατά την υλοποίηση του πα¬ 
ρόντος Κανονισμού είναι τα παρακάτω: 

α) Μητρώο Σπουδαστών 

β) Μητρώο Πτυχιούχων 

γ) Βιβλίο Απουσιών 

δ) Βιβλίο διδασκόμενης ύλης 

ε) Βιβλίο Πρακτικών Εκπαιδευτικού Συμβουλίου 

2. Ο τύπος και το περιεχόμενο των ανωτέρω βιβλίων κα¬ 
θορίζονται με απόφαση ΥΕΝ/ΔΕΚΝ. 

ΑΡΘΡΟ 26 

ΜΕΤΕΓΓΡΑΦΕΣ ΣΠΟΥΔΑΣΤΩΝ 

1. Οι αιτήσεις για μετεγγραφή θα υποβάλλονται στις 
Α. Ε. Ν. που φοιτούν οι ενδιαφερόμενοι σπουδαστές μετά τη 
λήξη του διδακτικού έτους και μέχρι την 15η Ιουλίου κάθε 
Ακαδημαϊκού έτους. Οι νεοεισαγόμενοι σπουδαστές δύνα- 
νται να υποβάλουν αιτήσεις για μετεγγραφή, εντός δέκα 
(10) εργασίμων ημερών από την ανακοίνωση των αποτελε¬ 
σμάτων, στο ΥΕΝ/ΔΕΚΝ, αυτοπροσώπως ή με συστημένη 
επιστολή. 

2. Δικαίωμα υποβολής αίτησης για μετεγγραφή έχουν οι 
παρακάτω κατηγορίες σπουδαστών: 

I. Τέκνα πολυτέκνων 

II. Σπουδαστές για τους οποίους συντρέχουν λόγοι οικο¬ 
νομικοί, κοινωνικοί, οικογενειακοί. 

Στην κατηγορία αυτή περιλαμβάνονται οι εξής περιπτώ¬ 
σεις: 

α) Αδελφοί φοιτούντων σε ΑΕΙ ή ΤΕΙ ή Α.Ε.Ν. 
β) Σπουδαστές γονείς ανήλικου παιδιού 

γ) Σύζυγοι φοιτητές ή σπουδαστές 
δ) Σπουδαστές με ανάπηρους αδελφούς (αναπηρία 67% 
και πάνω) 

ε) Σπουδαστές που ένας τουλάχιστον από τους γονείς 
τους, ως ανάπηρος αξιωματικός ή οπλίτης ή προς αυτούς 
εξομοιούμενος, συνταξιοδοτείται από το δημόσιο ταμείο 
για την αιτία αυτή εφόσον η αναπηρία του προήλθε από πο¬ 
λεμική αιτία ή σε ειρηνική περίοδο και διατεταγμένη υπη¬ 
ρεσία. 

στ) Σπουδαστές που ένας τουλάχιστον από τους γονείς 
τους τελεί ως αξιωματικός σε κατάσταση υπηρεσίας γρα¬ 
φείου λόγω πολεμικού τραύματος ή σε πολεμική διαθεσι¬ 
μότητα 

ζ) Σπουδαστές των οποίων ο ένας τουλάχιστον από τους 
γονείς τους είναι ανάπηρος ή θύμα εθνικής αντίστασης και 
παίρνει σύνταξη από το δημόσιο ταμείο για την αιτία αυτή. 

η) Σπουδαστές των οποίων ο ένας τουλάχιστον από τους 
γονείς τους ή μεταξύ των συνοικούντων μελών της οικογέ¬ 
νειας, είναι ασθενής ή χρήζει ειδικής νοσηλευτικής φροντί¬ 
δας. 

3. Οι μετεγγραφές διενεργούνται ύστερα από αίτηση του 
ενδιαφερομένου σπουδαστή, στην οποία θα εκτίθενται 
αναλυτικά οι συγκεκριμένοι λόγοι, για τους οποίους αυτή 
αιτείται και θα συνοδεύεται κατά περίπτωση από τα παρα¬ 
κάτω δικαιολογητικά: 

α) Πιστοποιητικό οικογενειακής κατάστασης 
β) Εκκαθαριστικό σημείωμα της οικείας Εφορίας ή οποι- 
οδήποτε άλλο έγγραφο ή βεβαίωση δημόσιας αρχής εάν 
δεν υποβάλλεται φορολογική δήλωση για το ετήσιο εισό¬ 
δημα της οικογένειας του ενδιαφερομένου. 

γ) Έγγραφο δημόσιας αρχής ή υπηρεσιών ή λογαρια¬ 
σμών κοινής ωφέλειας από το οποίο να προκύπτει ο τόπος 
μόνιμης κατοικίας των γονέων. 

δ) Προκειμένου για περιπτώσεις τέκνων πολυτέκνων, βε¬ 
βαίωση της Γ ενικής Συνομοσπονδίας Πολυτέκνων Ελλά¬ 
δος. 

ε) Προκειμένου για περιπτώσεις αδελφών φοιτητών ή 
σπουδαστών, βεβαίωση οικείου τμήματος από την οποία 
προκύπτει η φοιτητική ιδιότητα του αδελφού. 

στ) Έγγραφο δημόσιας αρχής ή οτιδήποτε άλλο στοιχείο 
από το οποίο να αποδεικνύεται πασίδηλα η συνδρομή των 
λόγων που επικαλείται για την μετεγγραφή ο ενδιαφερό¬ 
μενος όπως π.χ. προκειμένου για λόγους υγείας, πιστοποι¬ 
ητικό νοσηλείας σε κρατικά, στρατιωτικά πανεπιστημιακά 
νοσοκομεία, όπως επίσης και κλινικές, αιματολογικές και 


λοιπές εξετάσεις σχετικά με τον επικαλούμενο λόγο υγεί¬ 
ας από νοσηλευτικά ιδρύματα του δημοσίου τομέα. 

4. Κάθε Α.Ε.Ν. προωθεί στο ΥΕΝ/ΔΕΚΝ τις αιτήσεις με¬ 
τεγγραφών μετά επισυναπτόμενα δικαιολογητικά, προκει¬ 
μένου για σπουδαστές, πλην του Α’ εξαμήνου, μέχρι την 
31η του μηνός Αυγούστου, μετά γνώμης επί των προβαλ¬ 
λόμενων λόγων μετεγγραφής. Οι αιτήσεις συνοδεύονται 
και από αντίγραφο της σπουδαστικής κατάστασης του εν¬ 
διαφερομένου με βαθμολογία των μαθημάτων στα οποία 
έχει προαχθεί. 

5. Ο Υ.Ε.Ν. με απόφαση του, λαμβάνοντας υπόψη τις ει¬ 
σηγήσεις των Α.Ε.Ν. εγκρίνει περιορισμένο αριθμό μετεγ¬ 
γραφών για τις οποίες συντρέχει αποδεδειγμένα σοβαρός 
λόγος, εφόσον το επιτρέπουν οι υπάρχουσες δυνατότητες 
υποδοχής της κάθε Α.Ε.Ν.. Σε περίπτωση προβολής ισο¬ 
δύναμων λόγων λαμβάνεται υπόψη ο μέσος όρος βαθμο¬ 
λογίας των μαθημάτων στα οποία έχουν προαχθεί οι σπου¬ 
δαστές, πλην αυτών του Α’ εξαμήνου. 

6. Αλλαγή ειδικότητας δεν επιτρέπεται σε καμία περί¬ 
πτωση. 

ΑΡΘΡΟ 27 
ΙΣΧΥΣ ΕΦΑΡΜΟΓΗ 

Ο παρών Κανονισμός Εκπαίδευσης ισχύει: 

α) Για τους σπουδαστές που θα εισάγονται στις Α.Ε.Ν. 
Πλοιάρχων και Μηχανικών από το ακαδημαϊκό έτος 2000 
2001 και εφεξής. 

β) Γ ια τους πρωτοετείς σπουδαστές Πλοιάρχους και Μη¬ 
χανικούς διδακτικού έτους 1999 2000 που παρέμειναν στά¬ 
σιμοι λόγω απουσιών καθώς και για όσους έμειναν στάσι¬ 
μοι λόγω μαθημάτων. 

ΑΡΘΡΟ 28 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Σπουδαστές Β,Γ,Δ,Ε και ΣΤ εξαμήνων διδακτικού 
έτους 20002001 εντάσσονται στις διατάξεις του παρόντος 
κανονισμού εκτός των άρθρων 18 και 20 αυτού. Για τους 
σπουδαστές αυτούς παραμένουν σε ισχύ οι διατάξεις των 
άρθρων 19 και 21, πλην της παρ. 13 αυτού, της υπ’αριθμ.Μ 
2115.1/5/97/199-97/(ΦΕΚ 981Β/97) απόφασης ΥΕΝ Κύρω¬ 
ση Κανονισμού Εκπαίδευσης ΑΔΣΕΝ/Π-Μ 

2. Σπουδαστές της παρ. 1 του παρόντος άρθρου που για 
οποιοδήποτε λόγο φοιτήσουν σε μαθήματα εξαμήνου 
σπουδών, για το οποίο εφαρμόζεται ο παρών κανονισμός 
εντάσσονται στις διατάξεις του κανονισμού αυτού. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




